****

**Jekk jogħġbok ikkunsidra dan li ġej  
QABEL  
ma tirrekluta ħaddiema minn barra l-pajjiż**

|  |  |  |
| --- | --- | --- |
| Aħseb fi... | **Azzjonijiet** | |
| **Konsulenza u ppjanar** | Servizzi lokali tal-impjiegi | Qabel ma tfittex kandidati minn barra l-pajjiż, ipprova kkuntattja lis-*servizz pubbliku tal-impjiegi lokali* tiegħek biex tiddiskuti l-ħtiġijiet ta’ reklutaġġ tiegħek. Jista’ jkun li jkunu jistgħu jsibu kandidati xierqa eqreb tiegħek. |
| **Ipprepara profil ta’ kandidat** | X’inhuma l-ħiliet, il-kompetenzi u l-kwalifiki speċifiċi meħtieġa biex jitwettaq ir-rwol tal-impjieg? |
| *Jekk tiddeċiedi li tirrekluta minn barra l-pajjiż,* | |
| Ipproduċi pjan | Iddeskrivi l-objettivi, il-benefiċċji, ir-riskji u l-ispejjeż tar-reklutaġġ barra mill-pajjiż. Fassal l-iskadenzi tiegħek peress li jista’ jieħu aktar żmien biex jinstabu kandidati internazzjonali. |
| Ikkuntattja lill-awtoritajiet kompetenti *(il-bord tar-reġistru tal-barranin jew servizzi ekwivalenti f’pajjiżek)* | Skopri jekk għandekx bżonn tieħu passi addizzjonali biex tirrekluta ċittadin barrani. Iridu jirreġistraw separatament jew iħallsu xi tariffi? |
| **Rekwiżiti legali u ħaddiema stazzjonati** | Proċeduri ta’ reġistrazzjoni u permessi tax-xogħol | Tixtieq timpjega ħaddiema minn pajjiżi oħra fiż-Żona Ekonomika Ewropea (ŻEE) u teħtieġ aktar informazzjoni dwar il-proċeduri ta’ reġistrazzjoni u l-permessi tax-xogħol? Jekk iva, ikkonsulta t-taqsima “[L-Għajxien u x-Xogħol](https://ec.europa.eu/eures/main.jsp?acro=lw&lang=mt&catld=490&parentld=0)” biex issir taf dwar il-proċeduri ta’ reġistrazzjoni u l-informazzjoni dwar il-permessi ta’ residenza għal kull pajjiż. |
| Regoli tranżitorji li jirregolaw il-moviment liberu tal-ħaddiema | Għal informazzjoni dwar ir-regoli tranżitorji li jirregolaw il-moviment liberu tal-ħaddiema minn, lejn u bejn l-Istati Membri l-ġodda se jkollok bżonn iżżur it-taqsima “[Moviment liberu tal-ħaddiema](https://ec.europa.eu/social/main.jsp?catld=849&langld=mt)” (https://ec.europa.eu/social/main.jsp?catId=849&langId=mt) tal-Portal Europa. |
| Ħaddiema stazzjonati | Ħaddiem stazzjonat huwa xi ħadd li jqatta’ ħin limitat jaħdem barra mill-Istat Membru li normalment jaħdem fih. Jekk l-organizzazzjoni tiegħek ikollha bżonn tqiegħed ħaddiema fi Stat Membru ieħor, ikollok bżonn tiffamiljarizza ruħek mar-regoli u l-proċeduri involuti.  L-informazzjoni tinsab fit-taqsima “[Ħaddiema Stazzjonati](https://ec.europa.eu/social/main.jsp?catld=471&langld=mt)” (https://ec.europa.eu/social/main.jsp?catId=471&langId=mt) tal-Portal Europa. Ara wkoll il-paġna web nazzjonali tal-informazzjoni u l-kuntatti.  Tista’ wkoll tikkonsulta u tniżżel il-*"Gwida Prattika għall-istazzjonar tal-ħaddiema fl-Istati Membri tal-Unjoni Ewropea, u ż-Żona Ekonomika Ewropea u fl-Iżvizzera"* (http://ec.europa.eu/social/BlobServlet?docId=11366&langId=mt) jew iżżur is-[sit web tal-Eurofound](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers) |
| **Arranġamenti prattiċi** | Akkomodazzjoni / Alloġġ | Ikkunsidra l-passi prattiċi li impjegat ġdid minn barra se jkollu jieħu biex isib akkomodazzjoni jew alloġġ. Hija disponibbli lokalment? Kif tinsab u kemm tiswa? Tista’ tipprovdi pariri jew appoġġ lill-impjegat il-ġdid? |
| **Fatturi lingwistiċi, akkademiċi u kulturali** | Ostakli lingwistiċi | Aħseb dwar il-livell ta’ kompetenza lingwistika meħtieġ mill-kandidati tiegħek. Jekk ma jkollhomx għarfien tajjeb iżda jkunu għadhom adattati għax-xogħol, għandek taħseb b’attenzjoni dwar kif se tikkomunika magħhom. Il-kandidat jista’ jsib l-intervisti bit-telefon partikolarment diffiċli. |
| Differenzi bejn il-pajjiżi | Il-liġijiet nazzjonali dwar l-impjiegi jvarjaw u tista’ ssibha aktar diffiċli biex tirrekluta f’xi pajjiżi minn oħrajn. Pereżempju, jista’ jkollok tirreġistra biex tagħmel dan jekk tirrappreżenta aġenzija ta’ reklutaġġ. Skopri jekk jeżistux ostakli amministrattivi qabel ma tibda r-reklutaġġ. |
| **Differenzi kulturali** | Il-prattiki ta’ reklutaġġ ivarjaw minn pajjiż għal ieħor, kif ukoll il-formalitajiet bejn l-impjegaturi u l-applikanti. Jekk l-imġiba tal-applikant ma tkunx normali, din tista’ tkun biss differenza kulturali. Tħallix dan jaffettwa l-ġudizzju tiegħek - ibqa’ ffukat fuq il-ħiliet u l-kapaċità tagħhom minflok. |
| Kwalifiki | Il-kandidati għal professjonijiet regolati se jkollhom jirreġistraw mal-awtorità xierqa biex jiżguraw li l-kwalifiki tagħhom jiġu rikonoxxuti. In-networks ENIC-NARIC (<https://www.enic-naric.net/>) huma l-portal għar-rikonoxximent tal-kwalifiki akkademiċi, professjonali u vokazzjonali fl-Ewropa. |
| **L-EURES se jgħinek!** | *Wara li tikkunsidra dan ta’ hawn fuq,* | |
| Sib il-konsulent lokali tiegħek tal-EURES *(*jekk jogħġbok irreferi għal-link *“Ikkuntattja Konsulent tal-EURES”* fuq il-portal tal-EURES*)* | Jekk teħtieġ parir dwar ir-reklutaġġ f’pajjiż ieħor, tista’ tfittex id-dettalji tal-eqreb konsulent tal-EURES tiegħek. Ikkuntattja lill-konsulent lokali tiegħek tal-EURES fl-ewwel istanza – huwa/hija l-link tiegħek għan-network usa’ għax jista’/tista’ jipprovdilek/tipprovdilek aktar dettalji dwar il-punti ta’ hawn fuq. |